**Na 37. sjednici Upravnog vijeća Veleučilišta u Rijeci,**

**održanoj 19. srpnja 2024. godine**

Od ukupno 5 članova Upravnog vijeća u radu je sudjelovalo 5 članova, te su donesene slijedeće Odluke

|  |
| --- |
| **Ad. 3. Odluka o pokretanju postupka inicijalne akreditacije studijskog programa stručnog prijediplomskog studija Poduzetništvo** |

Jednoglasno se donosi

**O D L U K A**

1. Pokreće se inicijalna akreditacija studijskog programa stručnog prijediplomskog studija Poduzetništvo radi izmjene veće od jedne trećine ishoda učenja koji se stječu završetkom modula studija ili studija.

2. Elaborat stručnog prijediplomskog studija Poduzetništvo s dva smjera: Digitalno poduzetništvo i Održivo poduzetništvo, zajedno sa svom potrebnom dokumentacijom uputit će se Agenciji za znanost i visoko obrazovanje.

3. Ova Odluka stupa na snagu danom donošenja.

**O b r a z l o ž e nj e**

Zbog izmjena većih od jedne trećine ishoda učenja koji se stječu završetkom modula ili studija stručnog prijediplomskog studija Poduzetništvo, bilo je potrebno u skladu s člankom 9. stavkom 3. točkom 7. Zakona o osiguravanju kvalitete u visokoškolskom obrazovanju i znanosti (NN 151/22) pokrenuti postupak inicijalne akreditacije studija.

|  |
| --- |
| **Ad. 4.** **Izvještaj o izvršenju polugodišnjeg financijskog plana za 2024.** |

Jednoglasno se donosi

**O D L U K A**

1. Usvaja se Izvještaj o izvršenju polugodišnjeg financijskog plana za 2024. godinu
2. Izvještaj o izvršenju polugodišnjeg financijskog plana za 2024. godinu je sastavni dio ove Odluke.
3. Ova Odluka stupa na snagu danom donošenja.

|  |
| --- |
| **Ad. 5. Rebalans Plana nabave za 2024.** |

Jednoglasno se donosi

**O D L U K A**

1. Donosi se rebalans Plana nabave Veleučilišta u Rijeci za 2024. godinu.

2. Rebalans Plana nabave Veleučilišta u Rijeci za 2024. godinu je sastavni dio

Odluke.

|  |
| --- |
| **Ad. 6.**  **Pročišćeni tekst Statuta Veleučilišta u Rijeci** |

Jednoglasno se donosi

**O D L U K A**

1. Donosi se pročišćeni tekst Statuta Veleučilišta u Rijeci, KLASA: 003-05/24-01/04, URBROJ:2170-57-01-24-2.
2. Ova Odluka stupa na snagu danom donošenja.